પોલીસ સુત્રોમાંથી મળતી માહિતી અનુસાર, વાગરા તાલુકામાં આવેલાં વડદલા ગામે રહેતી રમીલા અંબુ રાઠોડ તેના ઘરે હતી. તે વેળાં તેના પાડોશમાં રહેતો કાલીદાસ શંકર રાઠોડ તેમજ તેનો પુત્ર ઠાકોર શંકર રાઠોડ ઝઘડો કરી રહ્યાં હતાં. બન્ને બેફામ અપશબ્દો ઉચ્ચારી રહ્યાં હોઇ રમીલાએ તેમને અપશબ્દો બોલવા બાબતે ટોકતાં પિતા પુત્ર તેમજ શોભના ઠાકોર રાઠોડે તેની સાથે તેમજ તેના પતિ અંબુ તથા ભાઇ લક્ષ્મણ સાથે ઝઘડો કરી છુટા પત્થરો મારી ઇજાઓ કરી હતી.